
Előterjesztés Zalakaros Város Önkormányzat Képviselőtestülete 2023. február 9-én tartandó ülésére

Tárgy: 	Szennyvíztisztítótelep szabályozási tervmódosítás

Az előterjesztést készítette: Klie Zoltán, főépítész


Tisztelt Képviselőtestület!

A Képviselő-testület 2022. július 26-i ülésén jóváhagyta (16/2022. (VII. 26.) önk. rendelettel)– többek között – a volt szennyvíztelep módosított rendezési tervét: hrsz.: 0123. Ennek kapcsán a volt szennyvízszikkasztó terület (nyárfás) Kb-gf különleges gazdaságfejlesztési terület övezetre lett átminősítve.
[bookmark: _Hlk126145442]A jelenlegi szennyvíztisztító telep és a közművekkel, műtárgyakkal, öltözőépülettel elfoglalt területe Kb-sze különleges szennyvíztisztító övezet területtel lett leszabályozva.

Az új szabályozási terv
[image: ]
A szennyvíztisztító és környezetének területe közművekkel, műtárgyakkal.

A rendezési terv alapján elkészült a változtatási vázrajz. A szennyvíztelep (új hrsz.-a 0123/4) telke 1.8592 ha területnagyágú lett.
[image: ]
A testületi döntést követően előtérbe került az a szempont, hogy az állam várhatóan a szennyvíztisztítókat a közeljövőben tulajdonba veszi. Ezért a szennyvíztisztító terület (övezet) nagyságát a szükséges minimumra kell visszaszorítani, hogy minél nagyobb terület maradjon az önkormányzat tulajdonában.

A szennyvíztisztító kerítéssel körülvett területe

Ezzel kb. 1.2 ha területtel nagyobb területrész válik értékesíthetővé (igaz közművekkel, öltöző épülettel, műtárgyakkal terhelten).

Így felmerült a rendezési terv szabályozási tervének korrigálása a fenti ábra szerint.

Határozati javaslat:

A Képviselőtestület:

1. a szennyvíztisztító terület csökkentése (Kb-sze) és a Kb-gf különleges gazdaságfejlesztési terület növelése érdekében a településrendezési eszközök módosítását határozza el.
2. felhatalmazza a polgármestert, hogy településtervezőktől tervezői ajánlatokat kérjen a településrendezési eszközök módosítása tárgyában.
3. A pénzügyi fedezet meghatározására a beérkezett ajánlatok ismeretében kerül sor.


Határidő:		azonnal 
Felelős:               	Novák Ferenc, polgármester
Operatív felelős: 	Klie Zoltán, főépítész

Zalakaros, 2023. február 9.						

Novák Ferenc

